a) **Opis stranice**:

Na vrhu stranice, po sredini, nalazi se natpis ’Register’, ispisan crnom bojom. Sa leve i desne strane natpisa, po sredini visine slova, pruža se linija. Linija se ne dodiruje sa slovima, već je odvojena od njih. Takođe, linija ne dolazi do kraja stranice. Pozadina ovog dela stranice je blago sive boje. Ispod natpisa ’Register’ nalazi se horizontalni natpis ’Create your account. It’s free and only takes a minute’. Ovaj natpis je tamno sive boje i pruža se u dužini podjednakoj linijama koje se pružaju levo i desno od natpisa ’Register’. Ispod natpisa ’Create your account. It’s free and only takes a minute’ nalaze se polja za registraciju. Na vrhu su dva horizontalno postavljena polja, koja se nalaze jedno do drugog. Levo polje je za nijansu duže i u njemu piše ’First Name’, što znači da je ovo polje predviđeno za unos imena. Polje desno od njega je predviđeno za unos prezimena i u njemu se nalazi natpis ’Last Name’. U naredna tri reda nalazi se po jedno horizontalno polje. Dužina ovih polja poklapa se sa krajevima linija koje polaze od natpisa ’Register’ na vrhu stranice. Natpis ’Email’ nalazi se u prvom polju, što znači da ono služi za unos email-a. U drugom polju nalazi se natpis ’Password’, što znači da se u njemu unosi lozinka. U trećem polju nalazi se natpis ’Confirm Password’ i ono je predviđeno za ponovni unos i potvrdu lozinke. Sva polja za registraciju su bele boje. Ispod polja za potvrdu lozinke nalazi se horizontalni natpis ’I accept the Terms of Use & Privacy Policy’ ispred kojeg se nalazi checkbox. ’Terms of Use’ i ’Privacy Policy’ u natpisu je označeno zelenom bojom. Na dnu stranice nalazi se zeleno pravougaono horizontalno polje na kome je belim slovima ispisan natpis ’Register Now’.

Oko ovog sivog dela stranice, gde su smešteni svi pomenuti delovi, nalazi se pozadina plave boje. U tom plavom delu stranice, na dnu po sredini, ispod pravougaonog zelenog polja sa natpisom ’Register Now’, nalazi se natpis bele boje ’Already have an account? Sign in’.

b) **Kako biste testirali registraciju?**

Na početku bih proverio da li registracija radi ukoliko u sva polja unesem validne podatke i štikliram checkbox. Zatim bih pokušao da se registrujem bez popunjavanja polja i bez štikliranja checkbox-a. Nakon toga bih štiklirao checkbox, ali bih polja se registraciju ostavio prazna. U sledećem slučaju popunio bih polja za registraciju tačnim podacima ali bih ostavio neštikliran checkbox. Testirao bih detaljno razne varijante popunjavanja polja za registraciju (sve popunjeno ali bez imena, sve popunjeno ali bez prezimena...).

c) **Koje slučajeve biste testirali?**

Testirao bih slučajeve da li je moguća registracija bez popunjavanja polja, zatim sa pravilno popunjenim poljima ali bez čekiranog checkbox-a i na kraju sa pravilno popunjenim poljima i čekiranim checkbox-om. Proverio bih da li je moguće registrovati se sa nepravilno ili lažno unešenim podacima, zatim sa nekim nepopunjenim poljem (npr. prazno polje za prezime – koje sam ukucao u polju za ime), a testirao bih i to da li je unos podataka case sensitive. Na kraju bih isprobavao razne varijante u kojima je neko polje ostalo prazno, kao i to da li je moguće podatke unositi različitim pismima (npr. ćirilica, latinica...), ali i to da li je moguće uneti dve različite šifre u poljima ’Password’ i ’Confirm Password’. Pored toga, proverio bih da li je moguće uneti pojedine podatke tačno, a druge pogrešno, kao i da li je moguće da se već registrovani korisnik ponovo registruje.

d) **Opišite jedan test detaljno po koracima.**

Testirao bih da li će registracija biti uspešna ako se svi podaci unesu tačno i čekira se checkbox.

U polju ’First Name’ ukucao bih svoje ime, a u polju ’Last Name’ svoje prezime. Prvo slovo imena i prezimena počinjalo bi velikim slovom. U polju ’Email’ uneo bih svoj email adresu. U poljima ’Password’ i ’Confirm Password’ uneo bih identičnu šifru. Na kraju bih čekirao checkbox i kliknuo na dugme ’Register Now’. Ukoliko je registracija uspela, uspeo je i test.